Document ID: /roh_data/filtered/fineweb-2-filterrobots_roh.jsonl.gz/34424

Gia il glindesdi aveva l’aviatica militara franzosa bumbardà la citad siriana. Suenter las attatgas terroristicas a Paris aveva il president franzos François Hollande annunzià ch’il pajais intensiveschia las attatgas cunter il Stadi Islamic.
Frantscha dumonda l'UE per agid
La Frantscha vul para dumandar uffizialmain agid dals ulteriurs pajais da l’Uniun europeica. Tenor diplomats duai quai succeder oz en il rom da l'inscunter dals ministers da defensiun.
Da tge furma da sustegn ch’i sa tracta è anc avert. Tenor diplomats pudess quai sa tractar dad in act simbolic, sco era da pretaisas concretas sco in barat pli intensiv tranter ils servetschs secrets. Che la regenza franzosa dumonda in engaschi pli activ da pajais da l'UE en il cumbat cunter la gruppa da terror Stadi Islamic vala sco pauc probabel.
RR novitads 06:00 / 08:00